hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu hu hu hu hu hu hu hu hu en hu hu hu hu en hu en hu hu hu hu hu hu hu hu hu hu hu hu hu hu hu en hu hu hu hu en hu hu hu en hu en hu hu hu en hu hu hu hu pl hu hu hu hu hu hu hu sl de hu hu hu en hu
Festési projekt: az előkészítéstől a takarításig | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
Függetlenül attól, hogy a teljes lakás újrafestésére készül vagy csak egy fal színét szeretné megváltoztatni, az előkészítés és maga a festés folyamata ugyanaz.
A jó előkészítéssel a munka fele kész
Mint az élet minden más területén, nagyon fontosak az előkészületek. Hogyan készüljön elő a festéshez? Először is döntse el, mekkora területet szeretne lefesteni: az egész lakást, egy szobát vagy talán csak egy szoba egyik falát. Ezután válassza ki a festék vagy bevonórendszer típusát és minőségét. A legfontosabb szempontok a következők:
-        Az aljzat típusa: hagyományos (diszperziós vagy meszes) falbevonatok, nagyon jól mosható lakkok és zománcok, tapéta stb.
-        Terhelés: a terhelés a szoba rendeltetésétől függ; az elhasználódás sokkal nagyobb mértékű az előszobában, mint a nappaliban, így olyan festéket válasszon, mely nagyon jól ellenáll a kopásnak, és nedves ruhával is tisztítható, például SPEKTRA Latex matt.
-        A felületek állapota: ellenőrizze, hogy a falakon vannak-e repedések, leválik-e a festék, van-e penész stb.
-        A bevonat kívánt végső megjelenése: válassza ki a színárnyalatot és a fényességi szintet.
Mivel egy fal soha nem teljesen sima vagy egyenletes, mint például az üveg, a legtöbb beltéri falfesték alacsony fényű vagy matt. Így sokkal könnyebb elrejteni a felület egyenetlenségeit, mint ha a falat magas fényű festékkel festené le. Ha inkább fényes felületet szeretne, vigyen fel egy színtelen réteget SPEKTRA DOMFLOK LAKK FÉNYES termékünkből bármilyen színű beltéri falfestékre, további védelmet nyújtva a lefestett felületeknek.
Ha az árnyalat kiválasztását megnehezíti a hatalmas választék, hasznos lehet néhány tanács az árnyalat kiválasztásához. Miután kiválasztotta az árnyalatot, azt javasoljuk, hogy próbálja ki egy kis falrészen, és várja meg, amíg a festék teljesen megszárad. Néhány napig figyelje meg a színt, mely a nap során változni fog, attól függően, hogy mennyi fény éri és milyen szögben. A HGMIX INTERIOR COLOUR COLLECTION színskála a beltéri falfestékek színárnyalatainak széles skáláját kínálja a pasztellszínektől az intenzív színekig.
Sötétebb tónusokhoz válasszon olyan festékeket, melyek több kötőanyagot tartalmaznak, mert emiatt jobban elterülnek és jobban tapadnak a felületre. Ilyen például a SPEKTRA Latex matt. Világosabb tónusok esetében a falfestékek szélesebb skálájáról válogathat.
Miután kiválasztotta a kívánt színárnyalatot vagy bevonórendszert, számítsa ki, hogy mennyi festékre lesz szüksége. A festők általában beleszámolják az ablakok és ajtók területét is a teljes felületbe, kivéve a nagyon nagy üvegfelületek esetében. A számított felülethez ne feledjen el hozzáadni maximum további 10%-ot, mivel valamennyi festék az ecseten, a hengeren és a dobozban marad.
Ahhoz, hogy elkészíthesse a szükséges anyagok teljes listáját, mielőtt felkeresi a boltot, ellenőrizze a lefesteni kívánt alap állapotát. Ha a festék leválik vagy a keze fehér lesz, miután végighúzta a falon, ez azt jelenti, hogy a festékben kevés a kötőanyag, és az alap nem megfelelő. Ilyen alapoknál először használja SPEKTRA Impregnation Acryl Special termékünket.
-        védőfóliák a padló és a bútorok védelmére,
-        impregnálószer (szükség szerint),
-        glett a felület szabálytalanságainak javítására (szükség szerint),
-        spakli a glett felhordásához (szükség szerint),
-        vödör a szükséges festékmennyiség kiöntéséhez,
-        rács, a felesleges festék eltávolításához a hengerből,
-        egy létra, a fal magasabb részeinek eléréséhez (szükség szerint),
Ezzel mindent előkészített. Ügyeljen rá, hogy szánjon elegendő időt a festésre, hogy ne kelljen aggódnia amiatt, hogy össze kell csapnia a munkát. Ha hét közben nagyon elfoglalt, jobb a hétvégére időzíteni a festést.
Miután eldöntötte, hogy mikor fog festeni, először is tisztítsa meg és készítse elő a kiválasztott alapot. Takarítsa le az esetleges port és pókhálókat, egyenlítse ki a felületet, ha egyenetlen, és glettelje le a fal kisebb szabálytalanságait. Ebben az esetben a festés előtt várja meg, amíg a glett jól megszárad. A száradási időt nézze meg a glettelőanyag használati utasításában.
Festés előtt az utolsó fázis a padló, a falak peremei, az nyílászárók, konnektorok, villanykapcsolók és bútorok védelme védőfóliával és védő ragasztószalaggal. Miután minden védelemmel elkészült (és a glettelőanyag is megszáradt), kezdődhet a festés!
Először alaposan keverje fel a festéket, hogy a pigmentek és más anyagok ne tudjanak leülepedni. Ezután hígítsa a festéket a dobozon levő utasítások szerint. Alapvetően az első réteg festéknek hígabbnak kell lennie, mint a másodiknak. A megfelelő henger kiválasztása - a hengert a festék minősége alapján kell kiválasztani: a szövött hengereket normál falfestékekhez, például a SPEKTRA Perfect White, SPEKTRA Classic Plus, SPEKTRA Fresh&Easy, SPEKTRA Extra festékhez kell használni; a mikroszálas hengerek jobb minőségű festékekhez valók, mivel finomabb festékszerkezetet hoznak létre a falon. Ezek közé tartozik a SPEKTRA Latex matt vagy félmatt, SPEKTRA Active Air vagy a SPEKTRA Premium. A festék lehető legjobb felhordásához használat előtt nedvesítse meg víz alatt a hengert, és görgesse végig egy lapos felületen a víz kiengedéséhez és a rostok szétnyitásához. Bármely vízálló, sima felületen végiggörgetheti, csak arra vigyázzon, hogy a kifolyt víz ne okozzon kárt.
Először mindig egy kis hengerrel vagy ecsettel fesse le a sarkokat, a konnektorokat és villanykapcsolókat körülvevő, valamint a mennyezet alatt levő részt, és csak ezután fesse le a nagyobb felületeket egy nagy hengerrel.
Festés közben a helyiségben ne legyen huzat, és ne legyen túl meleg (legfeljebb 25 °C), hogy a festék ne száradjon túl gyorsan. A szükséges rétegek számát és a száradási időt nézze meg az utasításban. A második réteg festéket csak akkor vigye fel, ha az első réteg már teljesen megszáradt. Ha a nedves első rétegre viszi fel, ez problémákat okozhat: az első réteget a henger leszedheti az alapról, amikor a második réteget felviszi. A rendkívül fehér SPEKTRA Super beltéri falfesték különleges, mivel lehetőséget nyújt arra, hogy a nedves első rétegre vigye fel, ami miatt nem szükséges megvárni a rétegek felhordása között, hogy a festék megszáradjon.
Az utolsó, ugyancsak fontos lépés a takarítás. A ragasztószalagot akkor szedje le, amikor a festék már részben vagy teljesen megszáradt, semmiképpen se legyen nedves. Ne elfelé húzza a lefestett felülettől, hanem 180 fokos szögben. A (piszkos) padlóvédő fóliát csak akkor szedje fel, amikor már teljesen megszáradt a festék. Ellenkező esetben a védőfólián levő száraz festék darabkái felrepülhetnek, és ráragadhatnak a nedves falra.
A védőfólia, védőpapír és védő ragasztószalag leszedése után mossa ki a hengereket, ecseteket és egyéb szerszámokat vízben. Vízzel mossa ki a hengert, majd egy lapos területen végiggurítva nyissa szét a szálakat. Ha a henger nedves marad, a szálak összetapadhatnak, és akár meg is penészedhetnek. Soha ne fektesse sima felületre, a száradás idejére állítsa fel vagy akassza fel. Ugyanez igaz az ecsetekre is.
Ha nem használta el az összes festéket, a doboz peremét törölje át egy tiszta ruhával, majd zárja le. A festék megszáradásának megakadályozásához a dobozban ellenőrizze, hogy a fedél megfelelően le van-e zárva. Csak így biztosítható, hogy az eredeti doboz felnyitása után a festék még 5 hónapig használható maradjon. Ha a festék kevesebb mint a fele maradt meg, azt javasoljuk, hogy öntse át egy befőttesüvegbe, hogy kevésbé érintkezzen a levegővel. Mielőtt legközelebb használná, ellenőrizze, hogy a festék még mindig jó-e.
Összes Tipp és Trükk
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva